สวัสดีค่ะ พอดีเมื่อเช้าสังเกตเห็นที่แคมเล็ก (ด้านใน)มีตุ่มสีดำคล้ำๆขึ้นบริเวณรอบๆแคมเล็กสองตุ่มไม่มีอาการเจ็บแต่มีอาการคัน พอสะกิดตุ่มมันหลุดและมีเลือดออก พอดูตุ่มที่หลุดออกมามันคล้ายๆก้อนเนื้อใสๆเล็กๆเลยค่ะ ก่อนหน้านี้มาอาการคันและตกขาวมีกลิ่น ช่วงเดือนก่อนหน้ามีสองตุ่มขึ้นบริเวณด้านนอกช่วงรอยต่อระหว่างอวัยวะเพศไปทางรูทวารพอสะกิดออกก็หลุดและเลือดออกเหมือนกันเลยค่ะ เคยตรวจหาเชื้อ HIVและซิฟิลิซหลังเสี่ยง3เดือนแล้วผลเป็นลบค่ะ แบบนี้เป็นอาการผิดปกติอะไรไหมคะ เครียดมากเลยค่ะ
สวัสดีค่ะ Pawida,ตุ่มที่บริเวณอวัยวะเพศหญิงดังกล่าว อาจเกิดจาก- การแพ้สัมผัสหรือระคายเคืองต่อสารเคมีต่างๆ โดยอาจเป็นตุ่มน้ำใส หรือตุ่มนูนแดงก็ได้ มักมีอาการคันร่วมด้วย หากเกา ก็อาจทำให้ตุ่มมีสีดำคล้ำขึ้นได้- ติดเชื้อราที่อวัยวะเพศภายนอก อาจพบมีผื่นนูนแดง หรือมีผิวหนังบวมแดง และมีอาการคันหรือแสบร่วมด้วย หากมีการติดเชื้อราในช่องคลอดร่วม ก็จะทำให้มีตกขาวมากและคันในช่องคลอด- รูขุมขนอักเสบ จากการติดเชื้อแบคทีเรียหรือเชื้อรา โดยจะพบบริเวณผิวที่มีขนขึ้น จะเห็นเป็นตุ่มแดง และมักเกิดขึ้นหลายตุ่ม บางตุ่มอาจมีหัวหนองเกิดขึ้น มีอาการเจ็บ และคันร่วมด้วย- หูดหงอนไก่ เป็นโรคติดต่อจากการมีเพศสัมพันแต่จะมีอาการคันมากร่วมด้วย และตกขาวจะมีปปริมาณจะมากกว่าปกติและจับตัวเป็นก้อนลักษณะคล้ายแป้งเปียกหรือนมบูด ไม่มีกลิ่นเหม็น บริเวณธ์ แต่จะเห็นเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจมีอาการคันร่วมด้วยได้- เริมที่อวัยวะเพศ แต่เริ่มแรกเป็นตุ่มน้ำใสขึ้นมาก่อน มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล มีน้ำเหลืองซึม ดังนั้น หากมีเฉพาะอาการคัน ไม่เจ็บไม่ปวด ก็ไม่น่าใช่โรคเริมสำหรับโรคซิฟิลิส แผลริมอ่อน ซึ่งเป็นโรคติดต่อทางเพศสัมพันธ์เช่นกัน เริ่มแรกอาจเป็นต่มได้ แต่หลังจากนั้น ก็กลายเป็นแผลให้เห็นค่ะ และหากได้ตรวจเลือดแล้ว ไม่พบซิฟิลิส ก็แสดงว่าไม่มีการติดเชื้อแต่อย่างใดค่ะในเบื้องต้น ควรงดการใช้สิ่งต่างๆ ที่อาจทำให้เกิดการแพ้และระคายเคืองไปก่อน เช่น ไม่ควรทาแป้งหรือโลชั่นใดๆ ที่อวัยวะเพศ ไม่ใช้น้ำยาล้างอวัยวะเพศ รวมถึงงดการโกนขน งดการมีเพศสัมพันธ์ไปก่อนชั่วคราว และไม่ควรไปแกะตุ่ม เพราะไม่ว่าจะเป็นตุ่มที่เกิดจากสาเหตุใด การแกะตุ่ม ย่อมทำให้มีเลือดออกได้ค่ะ หากยังคงมีตุ่มเกิดขึ้นอีกเรื่อยๆ หรือตุ่มโตขึ้น ก็ควรไปพบแพทย์เพื่อตรวจรักษาค่ะ